**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2019. Május 8-I RENDES ÜLÉSÉRŐL.**

 **Rendeletek:**

 **3/2019. (V.20.)**

 **4/2019. (V.20.)**

 **5/2019. (V. 20.)**

 **Határozatok:**

 **20/2019. (V. 08.)**

 **21/2019. (V. 08.)**

 **22/2019. (V. 08.)**

 **23/2019. (V. 08.)**

 **24/2019. (V. 08.)**

 **25/2019. (V. 08.)**

 **26/2019. (V.08.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2019. május 8-i rendes üléséről.

Jelen vannak: Németh Ágnes polgármester, Bogár István Dormán Jenő, Patakiné Sümegi Mária Erzsébet, Sipos László, Vizlendvai László képviselők, Fazekas István jegyző, Bencze Ildikó pénzügyi csoportvezető, Darabos Balázsné jegyzőkönyvvezető.

Távol volt: Simon Viktória képviselő.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Patakiné Sümegi Mária Erzsébet és Bogár István képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre, javasolta, hogy 1. napirendi pontként vegyék napirendre az önkormányzat 2018. évi költségvetésének módosítását.

**N A P I R E N D:**

1./ Az önkormányzat 2018. évi költségvetésének módosítása

 Előadó: Németh Ágnes polgármester

2./ Az önkormányzat 2018. évi zárszámadása

 Előadó: Németh Ágnes polgármester

3./ Beszámoló a társulásokról

 Előadó: Fazekas István jegyző

4./ Beszámoló az adóztatásról

 Előadó: Fazekas István jegyző

5./ Sportegyesület beszámolója

 Előadó: Bogár István Sportegyesület elnöke

6./ A településkép védelméről szóló rendelet módosítása

 Előadó: Németh Ágnes polgármester

7./ Gyermekjóléti és gyermekvédelmi feladatok ellátásáról beszámoló

 Előadó: Fazekas István jegyző

8./ Egyéb ügyek

**Zárt ülés:**

9./ A polgármester beszámolója a polgármesteri hatáskörben hozott döntésekről

 Előadó: Németh Ágnes polgármester

A napirendi javaslatot a képviselőtestület egyhangúlag elfogadta.

1./ **Az önkormányzat 2018. évi költségvetésének módosítása**

 Előadó: Németh Ágnes polgármester

/ Írásos előterjesztés a jegyzőkönyv melléklete./

Bencze Ildikó pénzügyi csoportvezető elmondta, hogy a tavalyi évben beruházást is tudtak megvalósítani. Elkészült a védőnői rendelő tetőfelújítása. A Rózsa utca és a templomhoz vezető út felújítása korábban megtörtént ehhez hitel igénybevételére került sor, amely 2023-ban fog lejárni. Megtörtént még az orvosi rendelő feletti lakások ablakcseréje, de az áthúzódó beruházás.

Sipos László a Tölgyfa utcai járda építés költségének rendezésével mi a helyzet, történt-e számlázás a kivitelező részéről.

Németh Ágnes a mederlapokat a közútkezelő helyezte le, amit a vállalkozás végzett munkát arról számlát nem kapott az önkormányzat.

Patakiné Sümegi Mária Erzsébet megrendelés történt-e a munkára? Ez pénzügyileg komoly dolog ezt tudni kellene.

Németh Ágnes a meder lapozása a közút feladata volt, a többi munka nem lett megrendelve.

Több hozzászólás nem volt, szavazásra került sor, amelynek eredményeként a képviselőtestület egyhangúlag 6 igen szavazattal a következő rendeletet alkotta:

**Teskánd Község Önkormányzata 3/2019.(V. 20.) önkormányzati rendelete**

/ Az önkormányzat 2018. évi költségvetéséről szóló 3/2018. (III.20.) önkormányzati rendeletének módosítása a jegyzőkönyv melléklete./

**2./ Az önkormányzat 2018. évi zárszámadása**

 Előadó: Németh Ágnes polgármester

/ Írásos előterjesztés a jegyzőkönyv melléklete./

Bencze Ildikó pénzügyi csoportvezető elmondta, hogy a tavalyi évet jelentős pénzmaradvánnyal zárták. Elmondta, továbbá, hogy a sportegyesületnek nem adták át a tervezett összeget.

Patakiné Sümegi Mária Erzsébet ha az egyesületnek nem került átadásra 2018. évben a tervezett összeg, akkor az kötelezettséggel terhelt pénzmaradvány.

Több hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 4/2019. (V.20.) önkormányzati rendelete**

/ Az önkormányzat 2018. évi zárszámadásáról szóló rendelet a jegyzőkönyve melléklete.

3./ **Társulásokról beszámoló**

 Előadó: Fazekas István jegyző

/ Írásos előterjesztés a jegyzőkönyv melléklete./

Fazekas István jegyző elmondta, hogy az írásos előterjesztést a képviselőtestület tagjai megkapták.

Az előterjesztéshez hozzászólás nem volt, a képviselőtestület egyhangúlag / 6 igen szavazattal/ a következő határozatot hozta:

**Teskánd Község Önkormányzata 20/2019.(V. 08.) számú határozata**

Teskánd Község Önkormányzat Képviselőtestülete a társulásokról szóló beszámolót elfogadja.

4./ **Beszámoló az adóztatásról**

 Előadó: Fazekas István jegyző

/ Írásos előterjesztés a jegyzőkönyv melléklete./

Fazekas István jegyző elmondta, hogy az adózási fegyelem javuló, jelentős kintlévőség nincs. A behajtásokat folyamatosan végzik.

Sipos László az üres telkek megadóztatásáról beszéltek, nem tudja, hogy azzal mi történt.

Fazekas István jegyző jogszabály ezt így nem teszi lehetővé, hogy csak rájuk legyen kivetve az adó.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 21/2019. (V. 08.) számú határozata**

Teskánd Község Önkormányzata az adóztatásról szóló beszámolót elfogadja.

5./ **Sportegyesület beszámolója**

 Előadó: Bogár István a sportegyesület elnöke

/ Írásos előterjesztés a jegyzőkönyv melléklete. /

Bogár István ismertette a Teskánd KSE 2018. évi beszámolóját és az egyesület elmúlt évi költségvetésének alakulását. Az önkormányzattól kapott támogatásról számlákkal el fog számolni.

Szavazásra került sor, amelynek eredményeként a képviselőtestület 5 igen 1 tartózkodással a következő határozatot hozta:

**Teskánd Község Önkormányzata 22/2019.(V. 08.) számú határozata**

Teskánd Község Önkormányzat Képviselőtestülete a sportegyesület munkájáról szóló beszámolót elfogadják.

6./ **Településkép védelméről szóló rendelet módosítása**

 Előadó: Németh Ágnes polgármester

/ Írásos előterjesztés a jegyzőkönyv melléklete./

Németh Ágnes polgármester elmondta, hogy az elfogadott rendeletben több módosítás szükséges, amelyeket ismertetett. Javasolta, hogy a településkép védelméről szóló 6/2018. (VI.07.) önkormányzati rendeletet helyezzék hatályon kívül és új egységes rendeletet fogadjanak el.

Hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzat 5/2019. (V. 20.) önkormányzati rendelete**

/ A településkép védelméről szóló rendelet a jegyzőkönyv melléklete./

7./ **Gyermekjóléti és gyermekvédelmi feladatok ellátásáról számoló**

Előadó: Fazekas István jegyző

/ Írásos előterjesztés a jegyzőkönyv melléklete./

Az előterjesztéshez hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 23/2019. (V. 08.) számú határozata**

Teskánd Község Önkormányzat Képviselőtestülete a 2018. évi gyermekjóléti és gyermekvédelmi feladatok ellátásáról szóló beszámolót a Zalamenti és Őrségi Szociális Alapszolgáltatási Intézmény Család- és Gyermekjóléti Szolgálatának 2018. évi szakmai beszámolójával elfogadja.

Felkéri a jegyzőt, hogy a beszámolót a Zala Megyei Kormányhivatal Hatósági Főosztály Szociális és Gyámügyi Osztályára küldje meg.

Határidő: 2019. május 31.

Felelős : Fazekas István jegyző

8./ **Egyéb ügyek**

Németh Ágnes tájékoztatta a képviselőtestületet az elmúlt ülés óta történt fontosabb eseményekről:

- Németh András melletti árok kivitelezésére a szerződés megkötésre került. A jövő héten lesz a munkaterület átadása, a tulajdonosokkal a munkakezdést közölte.

A Deák Ferenc utcában 2 db és Dr. Darabos Anna melletti útra kellene 1 db közvilágítási lámpát felszerelni, amelyre kért árajánlatot. Ismertette a LED közvilágítási lámpák felszerelésére vonatkozó ajánlatot. Elmondta, hogy a Szent István utcába is ez a cég szerelte a Led lámpát gond nem volt vele nagyon jó a fényhatása és nincs üzemeltetése költsége, majd csak az akkumulátort kell cserélni. A Közvill-től is kért ajánlatot, de a vezeték erre nincs kiépítve és terveztetni is kellene ez valószínű jóval nagyobb költség lenne.

Patakiné Sümegi Mária Erzsébet mennyibe kerül az akkumulátor cseréje.

Németh Ágnes ezt most nem tudja, meg fogja kérdezni.

Bogár István javasolja a napelemes megoldást, nincs működési költsége.

Ezután szavazásra került sor, a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 24/2019. (V. 08.) számú határozata**

Teskánd Község Önkormányzat Képviselőtestülete 3 db LED lámpát megrendel a ILST-Hungary Kft. 2.122.170,- Ft adott árajánlata alapján.

Németh Ágnes polgármester a Toldi utca vízelvezetésével kapcsolatban tájékoztatta a képviselőtestületet, hogy a Bagodi Jegyző határozata értelmében a vízelvezetés tervezésére szerződést kell kötni. Az erre kapott 30 napos határidő már letelt. Több tervezővel is beszélt még 1 tervezőtől kapott ajánlatot, amely 1.950.000,- Ft. Még 1 ajánlatuk van, amely 2 millió Ft +-ÁFA, a most kapott ajánlat kedvezőbb, mert nincs ÁFA.

Sipos László ha terv készül a probléma nem oldódik meg, a víz még ugyanúgy folyik.

Dormán Jenő kidobott pénz a terv készítés, ha nem lehet kiviteleztet, a terv határideje pedig lejár.

Bogár István el kell indítani egy folyamatot.

Vizlendvai László nem 10 millió forint lesz ennek a kivitelezőse, sok embert érint terv nélkül nem lehet csinálni.

Bogár István terveztessék meg, a most kapott árajánlat fogadják el és rendeljék meg a munkát.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 25/2019. (V. 08.) számú határozata**

Teskánd Község Önkormányzat Képviselőtestülete Kormosné Bónus Gyöngyi tervezőtől megrendeli 1.950.000,-Ft adott árajánlata alapján a Toldi utca csapadék vízelvezetését.

Németh Ágnes polgármester a tavaly beadott vis maior pályázat nyert a munkákat el tudják végeztetni.

- A falunapot július 12,13, 14-ra tervezik, május 26-án lenne a Hősök Napi megemlékezés, gyermeknapi rendezvényt terveznek június 2-án az óvodával közösen.

- Kemence-házba 1 fő foglalkoztatása 4 órában egyenlőre nem sikerült, szeptember 1-től betölthető lehetne a uszodában az uszodagépész állás.

- a beadott Leader pályázat hiánypótlása szükséges a határozatot ki kell egészíteni. Kérte, hogy a határozatot a képviselőtestület egészítse ki.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 26/2019. (V. 08.) számú határozata**

**Teskánd Község Önkormányzata 48/2018 (XI.14.) sz. határozatát helybenhagyja, egyúttal az alábbiakkal kiegészíti:**

Teskánd Község Önkormányzata helyi támogatásit kérelmet nyújt be az alábbiak szerint:

*A projekt címe:* **Térségi Mobil Digitális Érték- és Élménytár létrehozása**

*A projekt megvalósítási helyszíne:* **8991 Teskánd, Rákóczi Ferenc u. 3.**

*A projekt megvalósítási helyszínének helyrajzi száma:* **82/4**

*A helyi felhívás száma:* **VP6-19.2.1-39-8-17**

*A projekt összes költsége:* **21 176 470 Ft**

*A projektnek a támogatás szempontjából elszámolható költsége:* **21 176 470 Ft**

*A projekt teljes költségére vonatkozó önkormányzati önerő:* **3 176 471 Ft**

*Az önerő forrása:* **saját forrás (költségvetés)**

*Az igényelt támogatás összege:* **18 000 000 Ft**

Az önkormányzat kötelezettséget vállal arra vonatkozóan, hogy a támogatás elnyerése esetén az önkormányzati önerő összegét a költségvetésében elkülöníti.

A Képviselőtestület felhatalmazza a Polgármestert a szükséges teendők elvégzésére.

Németh Ágnes polgármester:

- az amerikai önkéntes 3 családnál lesz elszállásolva 4 hétig lesz a településen,

- részt vett a TÖOSZ konferencián

- a bölcsődékre kiírt pályázat határideje meghosszabbításra került, az egyház tulajdonában lévő épület állapota csak romlik, meg kellene keresni a püspök urat és tárgyalni vele.

Patakiné Sümegi Mária Erzsébet koncepciót kell kidolgozni tárgyalási alapul.

Németh Ágnes dolgoz ki koncepciót és az előzetesen megküldi a testületi tagoknak.

Bogár István június 16-án lesz a sportegyesület családi napja a sportpályán. Utána hétvégén jön a cseh testvércsapat.

A következő 9./ napirendi pontot a képviselőtestület zárt ülés keretében tárgyalta.

 Kmf.

Németh Ágnes Fazekas István

polgármester jegyző

 Bogár István Patakiné Sümegi Mária Erzsébet

 jegyzőkönyv-hitelesítők